Document ID: 31999R1471

Komisijas Regula (EK) Nr. 1471/1999
(1999. gada 5. jūlijs),
ar kuru groza Regulu (EK) Nr. 347/96, ar ko izveido ātras paziņošanas sistēmu par lašu laišanu brīvā apgrozībā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 17. decembra Regulu (EEK) Nr. 3759/92 par zivsaimniecības un akvakultūras produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 3318/94 [2], un jo īpaši tās 30. pantu,
(1) tā kā sakarā ar tirgus traucējumiem un īslaicīgas minimālās cenas ieviešanu Komisija ar Regulu (EK) Nr. 347/96 [3] ir izveidojusi lašu ievešanas noteikumu ātras paziņošanas sistēmu;
(2) tā kā pēc antidempinga un antisubsidēšanas izmeklēšanu pabeigšanas Padomes Regulā (EK) Nr. 772/1999 [4], kurā jaunākie grozījumi izdarīti ar Regulu (EK) Nr. 1003/1999 [5], ir noteikti galīgie antidempinga un kompensācijas maksājumi, kā arī faktiskā minimālā cena atkarībā no laša noformējuma attiecībā uz audzētajiem Atlantijas lašiem, kuru izcelsme ir Norvēģijā; tā kā šos maksājumus neattiecina uz savvaļas Atlantijas lašiem, uz ko attiecas tie paši KN kodi;
(3) tā kā maksājumus neattiecina uz audzēto Atlantijas lašu ievešanu, ja tos izved Regulas (EK) Nr. 772/1999 pielikumā uzskaitītie uzņēmumi, kuri ir atbrīvoti no nodokļiem sakarā ar to piedāvātajām cenu saistībām, ko Komisija ir pieņēmusi ar Lēmumu 97/634/EK [6], kurā jaunākie grozījumi ir izdarīti ar Regulu (EK) Nr. 929/1999 [7];
(4) tā kā, lai uzlabotu ar ātrās paziņošanas sistēmu paziņotās informācijas noderīgumu un ļautu kontrolēt saistības un antidempinga un antisubsidēšanas maksājumus, informācija par laša ievešanu sīkāk jāsadala pēc veida, noformējuma un eksporta uzņēmumiem, attiecībā uz Norvēģiju grozot Regulu (EK) Nr. 347/96;
(5) tā kā uzņēmumu saraksts ir vairākkārtēji grozīts sakarā ar pārkāpumiem, anulēšanu vai jaunu uzņēmumu pieņemšanu; tā kā ir paredzams, ka līdzīgi grozījumi būs arī nākotnē;
(6) tā kā šobrīd ir tehnoloģija, ar ko var nosūtīt ar datoru sagatavotu informāciju pa elektronisko pastu, un tādēļ jāievieš pastāvīga nosūtīšanas forma un jānosaka ziņojuma formāts; tā kā šajā nolūkā ir jāgroza Regula (EK) Nr. 347/96;
(7) tā kā šajā regulā paredzētie pasākumi ir saskaņā ar Zvejniecības produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 347/96 groza šādi:
1. Regulas 1. panta 1. punktam pievieno šādu trešo teikumu:
"Attiecībā uz Norvēģijas uzņēmumiem, kas gūst labumu no saistībām atbilstīgi Padomes regulai (EK) Nr. 772/1999 [8], papildu informāciju par apgrozībā laistajām precēm paziņo TARIC koda un TARIC papildu koda veidā, kā norādīts pielikumā, importu iedalot pēc noformējuma katram uzņēmumam ar saistībām."
2. Regulas 1. panta 2. punkta otro teikumu aizstāj ar šādu teikumu:
"Paziņojumu nosūta Komisijai pa elektronisko pastu pēc II pielikumā dotā parauga."
3. Pielikumu aizstāj ar šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 5. jūlijā

Labels: 12
3
6